“Txuputim contou”, “Jovas Gressives SD”, “Teo São Domingos” e “Dexan Sabi Sondomingos” kes li e nome de perfil falso na facebook ki prejudika e sa ta prejudika dignidade de pessoas de kumunidade.
Txeu adolescentes de cidade pikinoti de Sao Domingos de Santiago, interior de Santiago, sta ta ser vítima de difamasom, atravez de perfil falso kriado na rede social Facebook.
Dja sta ku algum tempo ki pessoas de Sao Domingos, jovens e adultos, sa ta ser atakado na Facebook, undi ki es ta expodu através de posts e factos komprometedores sobre ses vida pessoal.
Dono de kes kontas falsos li di akordu ku nos fonte es ta sukundi ses verdadero identidade na Facebook es ta aproveita pes fazi publikasons abuzivas na konta de pessoas.
Na rede social, segundo jornal Ocean Press fika ta sabe, alguns perfil falsos dja tem algum tempo ta faze es tipo de kuzas ta difama alguem atraves de mensagens e kumentarios ku palavras ki ka bali pena bem sta pa li ta repite, e ta fazi akuzasons principalmente kontra meninas.
Inda segundo jornal apura na ultimos dias um perfil Falso ku nomE “tcHuputim nontou” fazi um post undi ki e ta falta ku respetu alguns jovens principalmente meninas ta fala ta fazi kalunia, ta expõe kUzas sobre vida pessoal des vitimas.
Vitimas des mmau brinkadera é maioria parte studantes de liceu. Ta da pa odja ma sta adolescentes ta poi lumi pa poi mas konfuzom atraves de kumentarios na publikason des perfil o ki ta da das mas korage na kontinua ta fazi es acto ilicito.
De akordo ku informassom apurado vitimas ta suspeita ma dono des kontas falso na Facebook me pessoas de la me de Sao Domingos e ma è mudjer.
Alguns des perfil alem de fazi es tipo kuzas inda es ta incentiva pessoas a fazi parte des acto de vergonha.
Facto surpreendente é ki mesmo sabendo pamodi ki kriado es konta li inda tem pessoas ki ta adicionas komo amigo ,pa konsigue odja kes publikasons infames.
Ocean Press
por_Latn glg_Latn kea_Latn kea_Latn kea_Latn kea_Latn kea_Latn vec_Latn por_Latn kea_Latn eng_Latn